《题自写苏黄像》
宋代·龚开

海风吹发如短蓬，精魄弄成秃鬓翁。
归来已觉阳羡邻里喜，不似雪堂概江空。
六年岁月幪尊中。何况如今一螺墨，
安能及公目如初生犊。细观此画尤崛奇，
两观巉岩无剩肉。百年光景春梦婆，
人閒遂少天上多。一炷清香留永日，
柰此堂堂不语何。譬如宝鼎沦洄水，
万夫之力那能起。后来博古彼谁子，
犹写雄深吞簠簋。不然岂徒有三足两耳□□，
天地中閒泣神鬼。□□人之龙，
文之虎，人言海内四学士，
又云苏门之六子。洪崖肩高万丈余，
谈笑拍摩何轩渠。当为谁作前者王，
当为谁作前者王，当为谁作后者卢。
诗到圣时不读书，高处岂独煮汤坐团蒲。
岂非迢迢百世下，好事亦写苏黄图。
又非中郎虎贲之有身，又非叔敖身后之□死。
典刑摩诘劣少须，一丈精神三尺素，
光芒射人数百步。布袍便是山谷褐，
可能其中有菜肚。

作者简介：宋淮阴人，字圣予，号翠岩，一号龟城叟。尝与陆秀夫同居广陵幕府。理宗景定间为两淮制置司监官。宋亡不仕。家甚贫，坐无几席。精于经术，工诗文、古隶，善画人物、山水。